|  |
| --- |
| Aalborg Forsyning, Kloak A/S  Sendt til: kloak@aalborgforsyning.dk |

27-08-2014

**IndustriMiljø, MEF**  
  
Miljø- og Energiforvaltningen  
Stigsborg Brygge 5  
9400 Nørresundby  
miljoe@aalborg.dk  
www.aalborg.dk  
  
Sagsnr.:  
2013-45729  
Dok.nr.:

2014-262561

Init.: LP/HHN/BWP  
EAN nr.: 5798003742977  
  
Åbningstider:   
Mandag - onsdag

09.00 - 15.00

Torsdag

09.00 - 17.00

Fredag

09.00 - 14.00  
  
Send så vidt muligt elektronisk post til Aalborg Kommune

# Godkendelse i henhold til miljøbeskyttelsesloven af biogaslager på Aalborg Renseanlæg Øst, Rørdalsvej 200, 9220 Aalborg Øst, samt accept til etablering af gaslagertanke og kondensat beholder på slamdeponi, Rørdalsvej 200.



Virksomhedens navn: Aalborg Renseanlæg Øst

CVR-nummer: 32651798

P-nummer: 1016056258

Listepunkt J201(biaktivitet til hovedaktivitet, renseanlæg, § 42)

Matr. Nr.: 2cc Uttrup

Ejerlav: Aalborg Jorder

Adresse: Rørdalsvej 200,

9220, Aalborg Øst

Virksomhedens ejer: Aalborg Forsyning, Kloak A/S

Stigsborg Brygge 5, 9400 Nørresundby

Ansøger: Aalborg Forsyning, Kloak A/S

Ejendommens ejer: Aalborg Forsyning, Kloak A/S

INDHOLDSFORTEGNELSE side

Aalborg Kommunes afgørelse

* 1. Godkendelse med vilkår 3
  2. VVM-screening 8
  3. Offentliggørelse og klagevejledning 9

1.4 Vejledning om evt. ændring af miljøgodkendelse 9

2. Afgørelsens forudsætninger

2.1 Lovgrundlag 10

2.2 Sagsakter 10

2.3 Virksomhedens etablering mv. 11

2.4 Beliggenhed og kommuneplan mv. 11

2.5 Produktion 11

2.6 Forureningsforhold 11

2.7 Partshøring 12

2.8 Aalborg Kommune, Miljøs bemærkninger 12

Vedlagte bilag

Bilag 1: Oversigtsplan med rammer

Bilag 2: Ansøgning om miljøgodkendelse

Bilag 3: Notat om arealer ved kommende gaslager og kondensatbeholder

**1. Aalborg Kommunes afgørelse:**

* 1. **Godkendelse med vilkår:**

Aalborg Kommune meddeler i medfør af § 33 i miljøbeskyttelsesloven nr. 879 af 26. juni 2010 godkendelse af biogaslager på Aalborg Renseanlæg Øst, listepunkt J201: ”Virksomheder, der er omfattet af § 4 (kolonne 2-virksomhe-der) i bekendtgørelse om kontrol med risikoen for større uheld med farlige stoffer og som ikke i forvejen er omfattet af et andet listepunkt i bilag 1 eller bilag 2”.

Biogaslageret er en del af et projekt for forbedret energiudnyttelse på Aalborg Renseanlæg Øst. Biogaslageret opføres i forbindelse med ombygninger på renseanlægget, som medfører en øget slamproduktion. Den øgede mængde slam medfører en øget biogasproduktion. Denne biogas brændes i eksisterende og nye kedler på anlægget. For at optimere udnyttelsen af biogassen, etableres der et biogaslager. Biogassen skal primært erstatte naturgas til slamtørring og skal indgå i energistyringen.

Biogaslageret har en kapacitet på 2 x 7.500 m3. Renseanlæggets biogasproduktion vil efter ombygning være 3.100 m3/d i normaldøgn og 4.300 m3/d i max-døgn. Biogaslageret har derved kapacitet til at lagre 4 - 5 døgns biogasproduktion.

Beholderne bliver etableret som dobbelte membranbeholdere fastgjort til et betonelement. Ydermembranen fungerer som klimaskærm og gastrykregulator. Denne holdes konstant opblæst af en centrifugalventilator.

En væsentlig del af renseanlæggets nuværende biogasproduktion anvendes til procesvarme i slamtørringsanlægget, der i dag dog primært er naturgasfyret. Ved udvidelse af biogasproduktionen vil en væsentlig del af naturgasforbruget erstattes af biogas. Biogassen produceres løbende, men da slamtørringsanlægget ikke kører alle ugens dage, er det nødvendigt med et bufferlager. Overskudsbiogas kan anvendes til produktion af varme til internt brug og eksternt til fjernvarmenettet.

Gaslageret er beliggende på en del af det aktive slamdeponi beliggende ved Aalborg Renseanlæg Øst.

Slamdeponiet er reguleret af en miljøgodkendelse meddelt af Nordjyllands Amt i 1998. Der er endnu ikke meddelt en overgangsplan for arealet. Ansøgning om videreførelse af slamdeponiet er fremsendt d. 28. maj 2014. Slamdeponiet betragtes efter deponeringsbekendtgørelsen som én deponeringsenhed. Perkolat fra slamudlægningsdeponiet opsamles i et drænsystem.

Biogaslageret producerer ikke affald eller betydelige emissioner. Der anvendes ligeledes ikke vand, råstoffer og farlige stoffer ved driften. Der vil forekomme støj fra en ventilator, støjen vurderes dog ikke at give anledning til, at de i godkendelsen fastsatte grænseværdier ikke vil kunne overholdes. Der er derfor ikke fastsat krav om støjberegning. Den væsentligste påvirkning fra lageret er risikoen for uheld. Denne risiko er behandlet i sikkerhedsdokumentet.

Vilkår 8 og 27 er risikovilkår fastsat som følge af risikodokumentationen og omfatter tilknyttede dele af gasanlægget som beskrevet i sikkerhedsdokumentet. Øvrige vilkår omfatter alene gaslageret.

**Oversigt over tidsfrister**

* Tidsfrister vedrørende udnyttelse af miljøgodkendelsen, ophør af virksomheden samt fristen for udnyttelse af planlagte udvidelser af virksomheden mv. er fastsat i vilkår 3-9.
* Virksomheden skal udarbejde en skriftlig procedure for vedligeholdelse og tilsyn med rørføringer og alarm i pumpesump, samt kontrol af belægning (jf. vilkår 14-15) inden gaslageret sættes i drift.

Miljøgodkendelsen meddeles på nedenstående vilkår:

**Driftsjournal for egenkontrol**

1. Virksomheden skal føre driftsjournal, som ved tilsyn eller på forlangende skal forevises tilsynsmyndigheden. Oplysningerne skal opbevares i mindst 5 år.

Registrering af oplysningerne kan ske digitalt.

I driftsjournalen skal følgende opbevares:

1. Tilsynsmyndighedens notater efter miljøtilsyn, miljøgodkendelser, påbud, forbud, støjrapporter.
2. Registrering og kopi af indberetning af eventuelle uheld
3. Virksomhedens skriftlige procedure for vedligeholdelse og tilsyn med rørføringer og alarm i pumpesump, samt kontrol af belægning. Jf. vilkår 11, 12, 14 og 15.
4. Journal over kontrol og service af rørføringer og alarm i pumpesump, samt kontrol af belægning. Eventuelle driftsforstyrrelser og uheld samt øvrige relevante oplysninger, herunder brug af aflastningsventil, jf. vilkår 18, skal med dato noteres i journalen.
5. Journal over runderinger, jf. vilkår 27.

**Indretning og drift**

1. Virksomheden skal placeres, indrettes og drives i overensstemmelse med beskrivelsen i afsnit 2, Afgørelsens forudsætninger. Herudover skal virksomheden placeres, indrettes og drives i overensstemmelse med procedurer, instruktioner, vedligeholdelsesbeskrivelser mv. i virksomhedens til enhver tid gældende sikkerhedsdokument og tilhørende sikkerhedsledelsessystem udarbejdet i overensstemmelse med miljøministeriets bekendtgørelse nr. 1666 af 14. december 2006 om kontrol med risikoen for større uheld med farlige stoffer (risikobekendtgørelsen) eller senere ændringer heraf.
2. Den ansvarlige for virksomheden skal underrette tilsynsmyndigheden, før virksomheden:  
   a) helt eller delvis overdrages, udlejes eller bortforpagtes,  
   b) indstiller driften i en længere periode eller permanent, eller  
   c) genoptager driften, efter den har været indstillet i en længere periode, dog mindre end 3 år.

d) foretager ændringer, der kan føre til en forøget forurening og/eller ændring af risikoen for et større uheld.

1. Den der er ansvarlig for virksomheden skal senest 1 måned efter endeligt ophør af virksomheden meddele dette til tilsynsmyndigheden. Tidsplan for nedenstående punkter aftales derefter mellem tilsynsmyndigheden og virksomheden:

* Tømme tanke og rørsystemer.
* Demontere og fjerne rørsystemer, kondensatbygværk og gaslager

1. Hvis der på tidspunktet for virksomhedens ophør er meddelt nedlukningsplan for slamdeponiet skal slutafdækningen ske umiddelbart efter, at aktiviteten er ophørt og i overensstemmelse med nedlukningsplanens vilkår herfor.
2. Godkendelsen bortfalder senest, når driften har været indstillet i 3 år.
3. Såfremt godkendelsen ikke er udnyttet senest 2 år fra dato for denne miljøgodkendelse, bortfalder godkendelsen.
4. Gasanlægget må ikke sættes i drift førend handlingsplanen for supplering af sikkerhedsdokumentationen er gennemført (bilag 12 til sikkerhedsdokumentet). Dokumentation herfor skal fremsendes til tilsynsmyndigheden.
5. Virksomheden skal orientere tilsynsmyndigheden umiddelbart efter at gaslageret er etableret og taget i anvendelse.
6. Virksomheden må ikke efter tilsynsmyndighedens skøn give anledning til væsentlige lugt-, støj- eller vibrationsgener i omgivelserne.

**Hensyn til slamdeponi**

1. Rørføringer for kondensat skal tæthedsprøves inden idriftsættelse og herefter, hvis tilsynsmyndigheden finder det relevant.
2. Virksomheden skal funktionsteste alarmen, for højt niveau, i pumpesump i kondensatbygværket i overensstemmelse med producentens anbefalinger eller efter aftale med tilsynsmyndigheden.
3. Hvis tilsynsmyndigheden vurderer det relevant, skal der etableres en ekstra stålindsats med tæthedsovervågning i pumpesumpen.
4. Arealet for biogaslagret skal indrettes med en befæstning, så der sikres mod kontakt med det deponerede materiale. Befæstningen skal være permeabel.
5. Det befæstede areal skal være i god vedligeholdelsesstand. Virksomheden skal årligt fortage en rundering af arealet for at sikre dette og føre journal over runderingen.
6. Virksomheden skal udarbejde en skriftlig procedure for vedligeholdelse og tilsyn med rørføringer og alarm i pumpesump, (jf. vilkår 11-14) inden gaslageret sættes i drift.
7. Tilsynsmyndigheden for deponeringsanlægget skal underrettes om uheld, udslip og resultater af egenkontrol (der relaterer sig til deponiet).

**Lugt**

1. Virksomheden skal føre en journal over eventuelle udslip via aflastningsventilen på gaslageret.

**Støj**

1. Virksomhedens bidrag ‑ målt udendørs ‑ til det ækvivalente korrigerede støjniveau i dB(A), må i intet punkt i de nævnte områder overstige de nedenfor anførte værdier:

|  |  |  |  |
| --- | --- | --- | --- |
|  | Landzone område.  (ved boliger) | 4.8.M3 Område til industri med særlige beliggenhedskrav | 4.8.I4  Erhvervsområde  uden boliger |
| Dag:  Mandag - fredag kl. 07.00 - 18.00  Lørdag kl. 07.00 - 14.00  Lørdag kl. 14.00 - 18.00  Søn- og helligdage kl. 07.00 - 18.00 | 55  55  45  45 | 70  70  70  70 | 60  60  60  60 |
| Aften:  Alle dage kl. 18.00 - 22.00 | 45 | 70 | 60 |
| Nat:  Alle dage kl. 22.00 - 07.00 | 40 (55)\*) | 70 | 60 |

\*) Spidsværdi

De anførte grænseværdier skal overholdes indenfor følgende referencetidsrum:

1. For dagperioden på hverdage mandag til fredag samt søndage kl. 07.00-18.00 skal grænseværdierne overholdes indenfor det mest støjbelastede tidsrum på 8 timer.
2. I dagperioden på lørdage kl. 07.00-14.00 skal grænseværdierne overholdes indenfor det mest støjbelastede tidsrum på 7 timer, og i perioden fra kl. 14.00-18.00 på lørdage skal grænseværdierne overholdes indenfor dette tidsrum på 4 timer.
3. For aftenperioden alle ugens dage kl. 18.00-22.00 skal grænseværdierne overholdes indenfor den mest støjbelastede time.
4. For natperioden kl. 22.00‑07.00 skal grænseværdierne overholdes indenfor den mest støjbelastede halve time.

### Kontrol af grænseværdier for støj og indsendelse af dokumentation

1. Virksomheden skal på tilsynsmyndighedens forlangende, dog højst 1 gang årligt, ved støjmåling og/eller beregning dokumentere, at de i vilkår fastsatte støjgrænser ikke overskrides. Støjmålingerne skal udføres i en periode, hvor virksomhedens støjudsendelse under normale driftsforhold er maksimal.
2. Støjberegninger eller støjmålinger skal foretages af et firma/ laboratorium, der er akkrediteret af DANAK eller godkendt af Miljøstyrelsen til at udføre "miljømålinger - ekstern støj".  
     
   Målingerne skal udføres efter retningslinjerne i den til enhver tid gældende vejledning om måling af ekstern støj fra virksomheder, udsendt af Miljøstyrelsen, jf. vejledning nr. 6/1984.  
     
   Beregninger skal udføres efter den Nordiske beregningsmetode for ekstern støj fra virksomheder, jf. Miljøstyrelsens vejledning nr. 5/1993.  
     
   Er dokumentationen udført som beregninger, skal den indeholde oplysninger om beregningsforudsætningerne, som er nødvendige for tilsynsmyndighedens vurdering af rigtigheden af beregningsresultaterne. Specielt skal støjkilderne beskrives og deres kildestyrke angives sammen med oplysninger om dæmpningen af kildernes støjudsendelse opnået ved de gennemførte foranstaltninger.
3. Det akkrediterede støjfirma skal til tilsynsmyndigheden fremsende forslag til måle- og beregningsforudsætninger til godkendelse, inden målingerne udføres. Forslaget skal omfatte alle de støjkilder/ aktiviteter, der er i gang på virksomheden.
4. Målerapporten skal fremsendes til tilsynsmyndigheden, senest 1 måned efter målingerne er foretaget, sammen med relevante oplysninger om produktionsforhold under målingerne.
5. Den for området gældende støjgrænse anses for overholdt, hvis virksomhedens samlede støjemission i det pågældende område fratrukket støjmålingens - /beregningens ubestemthed er mindre eller lig med støjgrænsen, jf. vilkår 19. Målingernes samlede ubestemthed fastsættes iht. Miljøstyrelsens støjvejledninger.

**Lavfrekvent støj, infralyd eller vibrationer**

1. Virksomheden må ikke give anledning til gener i omgivelserne i form af lavfrekvent støj, infralyd eller vibrationer, som af tilsynsmyndigheden skønnes væsentlig jfr. ”Orientering fra Miljøstyrelsen nr. 9/1997 om Lavfrekvent støj, infralyd og vibrationer i eksternt miljø.”

**Unormale driftssituationer**

1. Ved unormale driftssituationer, herunder større uheld og tilløb til større uheld, der kan eller må antages at kunne påvirke det eksterne miljø, skal virksomheden straks kontakte alarmcentralen på 112 og afgive alle relevante oplysninger samt iværksætte den interne beredskabsplan.

Virksomheden skal snarest muligt efter et uheld eller tilløb til uheld (nærved uheld) anmelde hændelsen til tilsynsmyndigheden.

Ved uheld, hvor der sker spild, skal der straks foretages afværgende foranstaltninger. Tilsynsmyndigheden kan forlange, at virksomheden indenfor en nærmere angiven frist fremkommer med en

uddybende rapport om hændelsen samt oplysninger om, hvilke foranstaltninger, der er truffet for at sikre, at en lignende hændelse ikke gentages.

**Risikovilkår**

1. Virksomheden skal foretage kontrol og rundering jf. driftsinstruktionen for biogasanlægget. Ved runderinger skal forhold af miljø- og sikkerhedsmæssig betydning kontrolleres. Udførte runderinger samt eventuelle observationer under runderingen noteres i virksomhedens driftsjournal og det skal sikres, at nødvendige handlinger på baggrund af observationerne iværksættes.

**1.2 VVM-screening**

Aalborg Kommune har vurderet det ansøgte i forhold til Miljøministeriets bekendtgørelse om vurdering af visse offentlige og private anlægs virkning på miljøet (VVM) i medfør af lov om planlægning, nr. 1510 af 15. december 2010.

Aalborg Kommune har vurderet, at det ansøgte ikke må antages at kunne få væsentlig indvirkning på miljøet.

Afgørelsen om, at der ikke skal udarbejdes VVM er meddelt d. 19.12.2013, og offentliggjort d. 15.01.2014, afgørelsen er ikke påklaget.

**1.3 Offentliggørelse og klagevejledning**

Miljøgodkendelsen vil blive annonceret 27. august 2014 på Aalborg Kommunes hjemmeside: [www.aalborg.dk/annoncer](http://www.aalborg.dk/annoncer).

Miljøgodkendelsen kan påklages til Natur- og Miljøklagenævnet.

Eventuel klage skal sendes til Aalborg Kommune, Miljø, Stigsborg Brygge 5, 9400 Nørresundby, så vidt muligt elektronisk på[miljoe@aalborg.dk](mailto:miljoe@aalborg.dk)

Klagen skal være Aalborg Kommune, Miljø, i hænde senest den 24. september 2014 ved kontortids ophør. Klagen vil herefter blive videresendt til Natur- og Miljøklagenævnet ledsaget af det materiale, der er indgået i sagens bedømmelse.

Det er en betingelse for Natur- og Miljøklagenævnets behandling af en klage, at der indbetales et gebyr på 500 kr. Natur- og Miljøklagenævnet sender opkrævning på gebyret, når nævnet har modtaget klagen fra Aalborg Kommune. Natur- og Miljøklagenævnet påbegynder behandlingen af klagen, når gebyret er modtaget. Betales gebyret ikke på den anviste måde og inden for den fastsatte frist på 14 dage, afvises klagen fra behandling. Vejledning om gebyrbetalingen kan findes på Natur- og Miljøklagenævnets hjemmeside:[www.nmkn.dk](http://www.nmkn.dk).

Gebyret tilbagebetales, hvis klager får helt eller delvist medhold i klagen.

En eventuel klage har ikke opsættende virkning.

Eventuelt søgsmål (domstolsprøvelse) skal være anlagt inden 6 måneder efter, at afgørelsen er meddelt, eller - hvis sagen påklages - inden 6 måneder efter, at endelig afgørelse foreligger, jf. miljøbeskyttelseslovens § 101, stk. 1.

**1.4 Vejledning om evt. ændringer i miljøgodkendelsen mv.**

Første gang en virksomhed eller aktivitet får miljøgodkendelse, er miljøgodkendelsen retsbeskyttet i 8 år fra dato for meddelelse af miljøgodkendelse, dvs. at der er 8 års retsbeskyttelse for nye krav fra miljømyndigheden i denne periode.

Miljømyndigheden kan dog gribe ind overfor en miljøgodkendt virksomhed inden for retsbeskyttelsesperioden under visse forudsætninger. For nærmere oplysninger henvises til miljøbeskyttelseslovens § 41 og §§ 41a-41d.

Tilsynsmyndigheden kan revidere vilkårene i en miljøgodkendelse for at forbedre virksomhedens kontrol med egen forurening eller for at opnå et mere hensigtsmæssigt tilsyn. (Miljøbeskyttelseslovens § 72, stk. 3).

Miljøgodkendelsen er fortsat gældende efter retsbeskyttelsesperiodens udløb. Men når der er forløbet mere end 8 år efter, der første gang er meddelt godkendelse, kan Aalborg Kommune, Miljø ændre vilkårene heri ved påbud eller nedlægge forbud imod fortsat drift, jf. § 41 b.

Aalborg Kommune, Miljø kan for den eksisterende virksomhed/aktivitet vælge at meddele en ny miljøgodkendelse, som er sammenskrevet af nye og gamle vilkår. Godkendelsen meddeles i givet fald med i hjemmel i § 41. Dette udløser ikke en ny retsbeskyttelse. Men hvis der i denne forbindelse medtages nogle godkendelsespligtige ændringer i medfør af § 33 er der dog retsbeskyttelse på vilkår, der vedrører disse ændringer.

Såfremt virksomheden ønsker ændringer i miljøgodkendelsen, kan denne altid ansøge herom. Der skal altid indgives en ny ansøgning om miljøgodkendelse ved udvidelser eller ændringer, som ikke er omfattet af miljøgodkendelsen.

**2. Afgørelsens forudsætninger**

**2.1 Lovgrundlag**

Biogaslageret må ifølge § 33 i miljøbeskyttelsesloven nr. 879 af 26. juni 2010 ikke etableres, udvides eller ændres, før Aalborg Kommune har meddelt godkendelse hertil, jf. også Miljøministeriets bekendtgørelse nr. 1454 af 20. december 2012, Godkendelsesbekendtgørelsen, bilag 2, listepunkt J 201: ”Virksomheder, der er omfattet §4 (kolonne 2-virksomheder) i bekendtgørelse om kontrol med risikoen for større uheld med farlige stoffer, og som ikke i forvejen er omfattet af et andet listepunkt i bilag 1 eller bilag 2”

Sagsbehandlingen vedr. forebyggelse af større uheld på og omkring virksomheden samt begrænsning af følgerne heraf er foregået i henhold til bekendtgørelse nr. 1666 af 14. december 2006 om Kontrol med risikoen for større uheld med farlige stoffer (risikobekendtgørelsen). Miljømyndighedens afgørelser efter risikobekendtgørelsens § 10 træffes i.h.t. godkendelses-bekendtgørelsens § 33.

Når der er forløbet mere end 8 år efter, der første gang er meddelt godkendelse, kan tilsynsmyndigheden ændre vilkårene heri ved påbud eller nedlægge forbud imod fortsat drift, jf. § 41 b. Ændringer meddeles i medfør § 41.

Virksomheden er desuden omfattet af ’VVM-bekendtgørelsen’, på ansøgningstidspunktet: Miljøministeriets bekendtgørelse om vurdering af visse offentlige og private anlægs virkning på miljøet (VVM) i medfør af lov om planlægning, nr. 1510 af 15. december 2010 (denne er pr. 27. december 2013 afløst af bek. nr. 1654).

Afgørelsen om ikke-VVM blev meddelt d. 19. december 2013 og offentliggjort d. 15. januar 2014. Afgørelsen er ikke påklaget.

**2.2 Sagsakter**

1. Ansøgning om miljøgodkendelse, oktober 2013.
2. VVM-screeningsafgørelse, projekt for forbedret energiudnyttelse ved Renseanlæg Øst, 19.12.2013, Aalborg Kommune.
3. Sikkerhedsdokument, iht. Risikobekendtgørelsen, Aalborg Renseanlæg Øst, marts 2014, med efterfølgende suppleringer af d. 28. maj og d. 24. juni 2014.
4. Notat om arealer ved kommende gaslager og kondensatbeholder, COWI, af d. 01.05.2014.
5. Tilladelse efter miljøbeskyttelseslovens § 33 til Deponering af sand og overskudsslam fra Renseanlæg Øst og Vest på hhv. matr. nr. 2 g m.fl., Uttrup, Aalborg Jorder og 6 g, Gl. Hasseris, Hasseris, Aalborg kommune, 16.12.1998, Nordjyllands Amt

**2.3 Virksomhedens etablering mv.**

Etablering af gaslageret forventes afsluttet i juni 2015.

**2.4 Beliggenhed og kommuneplan mv.**

Renseanlægget ligger i kommuneplanens rammeområde 4.8.T1 Renseanlæg Øst. Områdets anvendelse er fastlagt til tekniske anlæg, der inkluderer renseanlæg og slamanlæg, miljøklassen er fastsat til 6-7, hvor den vejledende afstand til boliger er 300-500 meter.

Renseanlægget er beliggende i et område omfattet af lokalplan 08-066 fra 2006, Aalborg Østhavn og Godsbanegård, Aalborg Øst, anlægget ligger i lokalplanens delområde G, hvor anvendelsen er fastlagt til tekniske anlæg – kun renseanlæg og anvendelser i tilknytning hertil.

Etablering af et biogaslager vurderes at være i overensstemmelse med kommune- og lokalplan for området.

**2.5 Produktion**

Som forudsætning for miljøgodkendelsen er oplysningerne i virksomhedens sikkerhedsrapport version 3 af marts 2014, ansøgning om miljøgodkendelse af oktober 2013 samt anmodning af accept af etablering af gaslager og kondensatbeholder ovenpå sand- og slamudlægningsareal på Aalborg Renseanlæg Øst af 12.03.14 med opdatering af 01.05.14.

Beskrivelse af produktionen fremgår af ansøgningen side 18.

**2.6 Forureningsforhold**

Oplysninger om forureningsforhold fremgår af ansøgningen side 21.

Bedste tilgængelige teknik

Oplysninger om valg af teknik fremgår af ansøgningen side 20.

Beskyttelse af jord og grundvand

Lagring af biogas medfører ikke forurening af jord og grundvand. I forhold til kondensat er der stillet vilkår i relation til rørføringer og pumpesump for at sikre, at der ikke sker udslip af kondensat til slamdepotet, hvorpå lageret placeres. Virksomheden har oplyst, at kondensat fra biogas ikke er surt eller korrosivt.

Luft

Der er ikke luftemissioner fra gaslageret, med mindre der sker uheld.

Lugt

Der forventes ikke at forekomme lugtgener fra virksomheden.

Støj

Støjkilderne er beskrevet i ansøgningen side 22.

Vibrationer

Der vil ikke forekomme vibrationer fra driften af gaslageret.

Affald

Gaslageret producerer ikke affald

Unormale driftsituationer

Uheld og unormale driftssituationer er behandlet i sikkerhedsdokumentet for anlægget.

**2.7 Partshøring**

Der blev foretaget partshøring vedrørende udkast til miljøgodkendelse hos miljøstyrelsen, Kloak A/S og hos naboerne den 21.05.14. Der indkom 3 bemærkninger fra hhv. miljøstyrelsen, Kloak A/S og 1 nabo, Aalborg Havn. Der er sendt særskilt svar til miljøstyrelsen og Aalborg Havn.

**2.8 Aalborg Kommune, Miljøs bemærkninger**

Lokalisering

I det pågældende område kan lokaliseres virksomheder i miljøklasse 6-7 jf. Kommuneplanen.

Virksomhedstypen J 201 er ikke angivet i bilag A til Kommuneplanen om miljøklasser. Det vurderes at anlægget er miljøklasse 6. Dvs. at anlægget umiddelbart kan lokaliseres i området.

Gaslageret ønskes etableret på en del af det aktive slamdeponi beliggende ved Aalborg Renseanlæg Øst.

Slamdeponiet er reguleret af en miljøgodkendelse meddelt af Nordjyllands Amt i 1998. Der er endnu ikke meddelt en overgangsplan for arealet. Ansøgning om videreførelse af slamdeponiet er under udarbejdelse. Slamdeponiet betragtes efter deponeringsbekendtgørelsen som én deponeringsenhed. Perkolat fra slamdeponiet opsamles i et drænsystem.

Området for gaslageret ønskes i lighed med det øvrige område for slamdeponi ikke nedlukket i deponeringsbekendtgørelsens forstand. Arealet ønskes videreført om end deponering af slam i dette delområde ikke vil foregå, så længe gaslager og slamlager er i drift, men der er fortsat tale om én deponeringsenhed.

I forbindelse med forundersøgelser er der foretaget analyser af jord/slam på lokaliteten, hvor bygværker planlægges etableret. I analyserne er der fundet forureningsindhold svarende til almindelig byjord (lettere forurenet jord).

Miljøstyrelsen Aarhus er tilsynsmyndighed for slamdeponiet.

For nuværende er det ikke afklaret om depotet kan videreføres som ønsket eller om tilsynsmyndigheden vil meddele påbud om nedlukning.

I henhold til deponeringsbekendtgørelsens, bilag 2, pkt. 14, må aktiviteten på deponiet ikke give anledning til, at efterbehandlingsperioden forlænges.

Aktiviteten med gaslager og kondensatbrønd vil ved almindelig drift ikke påvirke deponiet. Ved driftsforstyrrelser og uheld vil udslip fra gastankene ikke kunne påvirke deponiet, da gassen blot vil stige til vejrs. Kondensatbrønden indrettes og drives således, at udslip fra denne vurderes yderst usandsynligt.

Arealet for gaslageret udgør en lille del af det samlede slamdeponi (2-3 %). På arealet, hvor der ikke er bygværker, etableres en permeabel belægning med græsarmeringssten. Under bygværkerne udskiftes jorden/slammet ned til overside af drænsystemet. Ligeledes fjernes noget af jorden under græsarmeringen for at sikre en stabil opbygning. Det materiale, der fjernes, udskiftes med rene dertil egnede fyldmaterialer.

Miljø vurderer, at aktiviteten kan accepteres på baggrund af, at den ikke vurderes at være i strid med miljøgodkendelsen for deponiet, at aktiviteterne teknisk og miljømæssigt kan adskilles fra hinanden, samt at etableringen af gaslager og kondensatbrønd ikke vurderes at kunne give anledning til, at efterbehandlingstiden for deponiet forlænges, da regnvand fortsat vil kunne sive ned gennem det deponerede materiale under græsarmeringen og at materialet fjernes ned til dræn under bygværker og således ikke indkapsles.

Hvis det viser sig, at deponiet ikke kan videreføres, vil slutafdækningen af delområdet af deponiet, hvor gaslageret etableres, skulle ske i 2 faser. Første fase skal i henhold til deponeringsbekendtgørelsen, sikre mod kontakt til det deponerede affald. Dette sikres via græsarmeringen og fjernelse af en del af det deponerede materiale. Den resterende del af slutafdækningen skal etableres umiddelbart efter at gaslageraktiviteten er ophørt og i overensstemmelse med nedlukningsplanens vilkår. Der er fastsat vilkår herfor i godkendelsen.

Myndighedsforhold

I henhold til bekendtgørelse nr. 669 af 18. juni 2014 er godkendelseskompetencen for deponeringsanlægget ændret fra Aalborg Kommune til Miljøstyrelsen pr. 1. juli 2014. Jf. overgangsbestemmelserne i kapitel 18 i bekendtgørelsen færdighandles verserende sager indsendt inden 1. juli 2014 af kommunen.

Ændringen af godkendelsesbekendtgørelsen vurderes ikke at ændre godkendelseskompetencen for biogaslageret. Biogaslageret er vurderet at være en biaktivitet til hovedaktiviteten, renseanlæg.

VVM

Virksomheden er optaget på bilag 2, punkt 10, jf. VVM-bekendtgørelsen.

Aalborg Kommune har vurderet ansøgningen i henhold til VVM-bekendt-gørelsens bilag 3. Anlægget vurderes ikke på baggrund af dets karakteristika eller placering at give anledning til en væsentlig miljøpåvirkning.

Bedste tilgængelige teknik og forebyggelse af uheld

Aalborg Kommune, Miljø vurderer, at det af virksomhedens ansøgning om miljøgodkendelse fremgår, at virksomheden har truffet de nødvendige foranstaltninger til at forebygge og begrænse forureningen ved anvendelse af den bedst tilgængelige teknik.

Aalborg Kommune, Miljø vurderer, at virksomheden er indrettet og drives på en sådan måde:

1) at energi- og råvareforbruget udnyttes mest effektivt,

* Biogaslageret indgår som en del af et projekt for at udnytte energien i slammet bedst muligt og reducere brugen af fossile brændsler.

2) at mulighederne for at substituere særligt skadelige eller betænkelige stoffer med mindre skadelige eller betænkelige stoffer er udnyttet,

* Der indgår ikke særligt skadelige eller betænkelige stoffer i driften.

3) at produktionsprocesserne er optimeret i det omfang det er muligt,

* Der foregår ingen produktion.

4) at affaldsfrembringelse undgås, og hvor dette ikke kan lade sig gøre, at mulighederne for genanvendelse og recirkulation er udnyttet,

* Der produceres ikke affald.

5) at der i det omfang forureningen ikke kan undgås, er anvendt bedste tilgængelige rensningsteknik, og

* Der forekommer ikke væsentlig forurening ved driften af lageret.

6) at der er truffet de nødvendige foranstaltninger med henblik på at forebygge uheld og begrænse konsekvenserne heraf.

* Risikoen for uheld og begrænsende foranstaltninger er behandlet i risikodokumentet for anlægget.

Retsbeskyttelse

Der er 8 års retsbeskyttelse på den nye miljøgodkendelse.

Driftsjournal for egenkontrol

Vilkår 1 omfatter krav om registrering af grundlaget for egenkontrol, dvs. gældende godkendelse, tilladelser og tilsynsnotater, samt en registrering af resultatet af den løbende egenkontrol. Herunder dokumentationsmålinger i form af målinger i relation til støj, der er medtaget under de konkrete punkter i miljøgodkendelsen. Egenkontrollen skal sikre, at der er fornøden dokumentation for overholdelse af miljøgodkendelsen.

Alle registreringer kan ske digitalt.

Indretning og drift

Vilkår 2 skal sikre at virksomheden drives og indrettes i overensstemmelse det til sagen oplyste.

Vilkår 3 er et almindeligt indberetningsvilkår, der bl.a. skal sikre, at tilsynsmyndigheden altid er bekendt med, hvem der har ansvaret for driften af virksomheden.

Vilkår 4 er fastsat i medfør af godkendelsesbekendtgørelsen § 22 stk. 1, pkt.

12.

Vilkår 5 er fastsat i henhold til deponeringsbekendtgørelsens bilag 2, pkt. 14.

Vilkår 6 er fastsat i overensstemmelse med retspraksis i sager, hvor de pågældende virksomheder har været ude af drift i en længere periode. Dvs. at

virksomheden skal søge om ny miljøgodkendelse, hvis produktionen har været indstillet i 3 år.

Vilkår 7 er fastsat i medfør af godkendelsesbekendtgørelsen § 33, stk. 1. Vilkåret anses for overholdt, hvis opbevaringen af gas er sat i gang i løbet af to år.

Vilkår 8 er fastsat i henhold til sikkerhedsdokumentationen for gaslageret.

Vilkår 9 skal sikre, at tilsynsmyndigheden er vidende om, hvornår gaslageret sættes i drift.

Vilkår 10 er et generelt vilkår, der kan anvendes, såfremt der forekommer utilsigtet støv- og lugtgener i omgivelserne.

Slamdeponi

Vilkår 11-13 skal sikre at driften af biogaslageret ikke påvirker slamdepotet. Kondensat fra biogas er ikke surt eller korrosivt og erfaringer fra lignende anlæg viser, at kondensatet ikke giver anledning til korrosion. Det er aftalt med virksomheden, at der inden anlægget tages i brug udføres analyser fra tilsvarende kondensat på Aalborg Renseanlæg Vest. Herefter vil tilsynsmyndigheden tage stilling til om der skal etableres en ekstra stålindsats med tæthedsovervågning i pumpesumpen inden idriftsættelsen.

Vilkår 14-15 skal sikre mod muligheden for kontakt til det deponerede slam.

Vilkår 16 skal sikre, at der udføres løbende kontrol med at biogaslageret ikke kan påvirke slamdepotet og mod kontakten til det deponerede slam.

Vilkår 17 er medtaget på anmodning af tilsynsmyndigheden for deponeringsanlægget.

Lugt

Vilkår 18 skal sikre, at udslip af gas via overtryksventil registreres, da der yderst sjældent kan blive behov for at lukke gas ud. Dette vurderes som værende en unormal driftssituation, derfor er der ikke stillet yderligere lugtvilkår.

Støj

Vilkår 19-25 er fastsat efter Miljøstyrelsens vejledning nr. 4 og 5, 1984 og nr. 5, 1993, samt efter “Orientering fra Miljøstyrelsens Referencelaboratorium for støjmålinger”, nr. 10, november 1989.

De støjgrænseværdier, som Aalborg Kommune, Miljø har vurderet skal fastsættes for virksomheden, er fastsat ud fra omgivelsernes karakter. Grænseværdierne er i overensstemmelse med de grænseværdier der fremgår af Miljøstyrelsens Støjvejledning.

Anlægget er beliggende i område T1, der er udlagt til tekniske anlæg. Mod vest, nord og øst grænser området op til I-områder (industri- og transporttunge virksomheder). Mod syd grænser det op til en smal grøn kile. Syd herfor er M-område (område til industri med særlige beliggenhedskrav).

Der er ikke stillet krav om støjmålinger i forbindelse med udarbejdelsen af miljøgodkendelsen eller efter miljøgodkendelsen er meddelt, da virksomheden ikke er omfattet af listen over de virksomheden, der skal udføre støjmåling eller støjberegning inden der meddeles miljøgodkendelse, og da det vurderes, at virksomheden kan overholde de meddelte støjvilkår.

Tilsynsmyndigheden kan dog med hjemmel i godkendelsen til enhver tid kræve, at der gennemføres støjmålinger, f.eks. i forbindelse med en udvidelse eller en klage. De retningslinjer der skal følges ved krav om målinger fremgår af vilkårene. Oplæg til udførelse af støjmålinger skal forelægges tilsynsmyndigheden, inden målingerne udføres.

Unormale driftssituationer

Vilkår 26 skal sikre at relevante myndigheder alarmeres/orienteres ved unormale driftssituationer, samt at der iværksættes afværgeforanstaltninger. I tilfælde af uheld eller driftsforstyrrelser, der medfører udslip til omgivelserne (luft, jord, vand eller kloak), skal virksomheden straks ringe 112.

Såfremt der sker driftsforstyrrelser eller uheld, som kan medføre væsentlig forurening eller fare herfor, skal virksomheden, jf. miljøbeskyttelsesloven § 71 straks underrette tilsynsmyndigheden om alle relevante aspekter af situationen. Underretningen bevirker ingen indskrænkning i pligten til at søge følgerne af driftsforstyrrelsen eller uheld effektivt afværget eller forebygget, ligesom det ikke fritager for forpligtigelsen til at genoprette den hidtidige tilstand.

Da der er tale om en risikovirksomhed, skal tilløb til uheld også anmeldes jf. risikobekendtgørelsen.

Uheld og driftsforstyrrelser, der kan føre til et større uheld er behandlet i risikodokumentet for anlægget.

Risikovilkår

Vilkår 27 skal sikre, at forhold af betydning for miljø- og sikkerhed løbende overvåges i overensstemmelse med instruktionen herfor, samt at der findes dokumentation for, at dette er sket.

Spildevand

Der forekommer en mindre mængde spildevand fra biogaslageret i form af kondensat fra biogassens vandindhold. Kondensatet ledes til rensning i den biologiske proces på renseanlægget og er vurderet ikke at få betydning for spildevandsrensningen, der er derfor ikke søgt og meddelt tilladelse til afledning af spildevand.

Øvrige bemærkninger jf. risikobekendtgørelsen

Kloak A/S har pligt til regelmæssigt at gennemgå sikkerhedsdokumentet.

Virksomheden skal fremsende ajourført sikkerhedsdokument, når forholdene

begrunder dette, dog mindst hvert 5. år. Forannævnte er lovbundne krav, hvorfor det ikke er medtaget som vilkår i miljøgodkendelsen.

|  |  |
| --- | --- |
|  |  |
| Venlig hilsen |  |
|  |  |
| Lone Pedersen |  |
| Miljøsagsbehandler |  |
|  |  |
| 99312427 |  |
| [lone.pedersen@aalborg.dk](mailto:lone.pedersen@aalborg.dk) |  |
|  |  |
|  |  |
|  |  |
|  |  |
|  |  |

|  |  |
| --- | --- |
|  |  |

Kopi til:

Arbejdstilsynet, at@at.dk

Dorte Lauridsen: dol@at.dk

Winnie Ax: wa@at.dk

Beredskabscenter Aalborg

René Kærup, rk@aalborg.dk

Nordjyllands Politi

njyl-opa-plan@politi.dk

Peter Londorf: [plo002@politi.dk](mailto:plo002@politi.dk)

Miljøstyrelsen, Aarhus

aar@mst.dk

Beredskabsstyrelsen

efm@beredskabsstyrelsen.dk

Sundhedsstyrelsen, Embedslægeinstitutionen Nordjylland

senord@sst.dk

Aalborg kommune, Renovationsvæsenet

renovation@aalborg.dk

Danmarks Naturfredningsforening

dn@dn.dk

Danmarks Naturfredningsforening

Lokalafdeling Aalborg:

[dnaalborg-sager@dn.dk](mailto:dnaalborg-sager@dn.dk)

DOF-Nordjylland (Dansk Ornitologisk Forening)

[dof@dof.dk](mailto:dof@dof.dk), [aalborg@dof.dk](mailto:aalborg@dof.dk)

NOAH, [noah@noah.dk](mailto:noah@noah.dk)

Greenpeace, [info.dk@greenpeace.org](mailto:info.dk@greenpeace.org)

Aalborg Havn A/S, [info@aalborghavn.dk](mailto:info@aalborghavn.dk)

Team Byg, Erhverv, Aalborg Kommune

Att. Finn Andersen